open-index/open-wikipedia-markdown huggingface dataset:
Chihiro og heksene

***Chihiro og heksene*** (千と千尋の神隠し *Sen to Chihiro no Kamikakushi*) er en animasjonsfilm utgitt i 2001 av den japanske anime-regissøren og manga-tegneren Hayao Miyazaki. Den ble laget ved Studio Ghibli.

Filmen vant Oscar for beste animasjonsfilm på den 75. årlige Oscar-seremonien i 2003, og vant prisen for beste animasjon fra National Board of Review of Motion Pictures, Los Angeles Film Critics Association og New York Film Critics Circle Awards. Den delte førstepremien, Gullbjørnen, på filmfestivalen i Berlin i 2002 med Paul Greengrass' *[[Bloody Sunday (film)|Bloody Sunday]]*.

*Chihiro og heksene* ble lansert i Japan 27. juli 2001, og ble sett av ca. 23 millioner kinogjengere. Med inntekter på 30 milliarder yen (cirka 1,8 milliarder kroner), ble den den mest lønnsomme filmen i japansk historie, med en inntekt høyere enn filmen Titanic. Det blir sagt at en sjettedel av den japanske befolkningen har sett den per 2002. Den hadde premiere i Norge 9. januar 2003.

Hayao Miyazaki, også regissøren av *[[Min nabo Totoro]]* (1988), *[[Prinsesse Mononoke]]* (1997) og *[[Det levende slottet]]* (norsk premiere 5. oktober 2005), gikk ut av pensjonstilværelsen for å lage denne filmen etter å ha møtt datteren til en venn, som hovedpersonen er basert på. Det blir ofte kommentert at filmen er en allegori på progresjonen fra barndommen til modenhet, og risikoen for å miste seg selv i prosessen. Det finnes kanskje også skjulte referanser til konkurrerende politiske ideologier.

## Handling

Filmen handler om den lille jenta Chihiro Ogino som flytter til landet med foreldrene, Akio og Yūko. Under flyttingen kjører de seg vill og oppdager en tunnel, og av ren nysgjerrighet går de inn, uvitende om at den faktisk er en inngang til åndeverdenen. Der finnes blant annet et badehus hvor åndene og gudene (inspirert av den shintoistiske religiøse tradisjonen) drar for å hvile og slappe av. Familien går inn i det som tilsynelatende er en forlatt fornøyelsespark full av restauranter, og Chihiros foreldre finner seg med en gang et sted å spise og forsyner seg av maten. Gjennom en serie med forviklinger må Chihiro finne seg arbeid i åndenes badehus for å redde seg selv og foreldrene ut av åndeverdenen.

## Rolleliste (stemmer)
De følgende skuespillerne gir stemmer til rollefigurene i den japanske versjonen:

## Eksterne lenker
* 
* 
* ''Chihiro og heksene'' på engelsk fra en fanside
* ''Chihiro og heksene'' på norsk fra filmweb.no
South Bedfordshire

**South Bedforshire** var et distrikt i Bedfordshire, England. Administrasjonssenteret var Dunstable.

Distriktet ble opprettet 1. april 1974 da Dunstable, Leighton Buzzard, Luton landdistrikt og Amtphill landdistrikt ble slått sammen. I 2009 ble South Bedfordshire slått sammen med Mid Bedfordshire til Central Bedfordshire.

## Steder i distriktet

*Dunstable
*Houghton Regis
*Leighton Buzzard
Akira (film)

***Akira*** (アキラ) er en japanskprodusert dystopisk animasjonsfilm fra 1988, regissert og produsert av Katsuhiro Otomo. Filmen bygger på Otomos egen tegneserie ved samme navn. Handlingen er lagt til Tokyo i år 2019. Filmen er generelt ansett som en klassiker innen science fiction-sjangeren og regnes som en kultfilm.

Filmen anses å være den viktigste grunnen til at anime fikk så stor spredning i Vesten på 1990-tallet.

## Handling
1988: En enorm eksplosjon ødelegger Tokyo. Ingen vil påta seg skylden, og tredje verdenskrig bryter ut.

2019: Tokyo har gjenoppstått som Neo Tokyo, en kunstig øy i Tokyo-bukta. Det råder politisk kaos etter feilslåtte reformer som skulle rette opp den finansielle katastrofen den forrige regjeringen etterlot seg, og voldelige motorsykkelgjenger terroriserer motorveiene i territorialkamper. I tillegg så oppstår det en undergrunnsbevegelse som sprer budskapet om den gude-liknende skikkelsen kalt Akira. Undergrunnsgruppen klarer å kidnappe en av «Numrene», restene av et 40 år gammelt eksperiment for å skape mennesker med utrolige mentale krefter. Kidnapperne havner midt i en demonstrasjon, noe som gjør at «nummer 26», kalt Takashi, klarer å flykte ved å teleportere seg vekk, bare for å havne i en kollisjon med Tetsuo, et av medlemmene i en motorsykkelgjeng. Som et resultat av kollisjonen begynner Tetsuo å utvikle krefter lik de som Numrene har, bare mye sterkere. Han må slåss mot seg selv for at ikke hans nye krefter skal ta kontroll over ham. Det viser seg at det var slike krefter som ødela byen for 30 år siden, og kampen handler etterhvert om å unngå at samme katastrofe skal gjenta seg.

## Om filmen
I 2003 rangerte *[[Entertainment Weekly]]* filmen på en 28.-plass over deres «Top 50 Cult Movies».

## Referanser


## Eksterne lenker
* 
*
Rollespill

**Rollespill** kan referere til flere forekomster der deltakere tar på seg en eller flere roller i en oppdiktet situasjon.

Rollespill er brukt om øvelser der deltakere spiller en rolle i en tenkt, men sannsynlig situasjon for å tilegne seg egenskaper eller ferdigheter en ikke har eller for å oppnå innsikt i psykologiske reaksjonsmønstre.

Det kan også referere til en lek der deltakerne spiller ut roller med forskjellige trekk, motiver og bakgrunner. Rollespill kan foregå som selskapsspill rundt et bord eller som levende rollespill ute i passende miljøer. Slike rollespill er en form for improvisasjonsteater eller friteater uten publikum. Rammene for leken og rollene er beskrevet på forhånd, og foregår ofte i en oppdiktet verden med mer eller mindre nøyaktige definerte oppgaver og roller.

## Forskjellige typer
Rollespill i sin enkleste form blir brukt i mange sammenhenger. Skuespillere bruker ofte rollespill som del av arbeidet med spesifikke roller, og som generell trening i rolle-innlevelse. I opplæring brukes rollespill for å få elever til å sette seg inn i en ukjent situasjon (lege/sykepleier-studiet er et eksempel; helsepersonell får øve seg opp i møter med pasienter i ulike situasjoner). Rollespill brukes i enkelte former for terapi; i form av arrangerte samtaler og konflikter mellom en pasient og personer vedkommende kjenner, som ikke er tilstede. Rollespill kan også referere til seksuell lek der to deltakere spiller ut seksuelle fantasier, for eksempel som «lege og pasient», «slave og hersker» og lignende.

Barn har sin rollelek; de leker familie eller «politi og røver»; en fantasifull og nyttig lekeform som kan sies å være fundamentet til voksnes rollespill (alle normalt fungerende voksne kan spille roller, og gjør det, i forskjellig grad). Barns rollelek er avgjørende for deres utvikling av sosiale ferdigheter; vi trenger rolleleken for å utvikle empati og selvforståelse, og for å trene opp avgjørende dialogferdigheter. Anekdotiske observasjoner av rollespillets positive innvirkning på eldre barn med adferdsproblemer (9–14 år), indikerer at slike barn kan ha stor nytte av å delta i regelmessige rollespill, muligens fordi rollespillet kan erstatte noe de har mistet med manglende rollelek som yngre.

### Underholdning

Rollespill brukes i forskjellige former for underholdning, der deltagere påtar seg rollefigurer. I flere århundrer har reenactment blitt brukt til å gjenskape forskjellige slag, da gjennom rollespill. En lignende form er laiv, som fokuserer på det fiktive. Rollespill finnes også i form av videospill.

Bordrollespill skiller seg fra andre former for rollespill. Denne formen er langt mer organisert, med fastere regler og struktur, og en spill- og designkultur som utvikler formen i forskjellige kunstneriske retninger. I slike er det også mer vanlig – i forhold til andre former for rollespill – å ha en spilleder.

## Se også
* Psykoterapi
* Seksuelt rollespill

## Eksterne lenker
*
City of Durham

**City of Durham** er et administrativt distrikt i grevskapet Durham i England. Administrasjonssenteret er byen Durham. 

Distriktet ble opprettet 1. april 1974, da Durham by ble slått sammen med Brandon and Byshottles bydistrikt og Durham landdistrikt. 

## Steder i distriktet

* Brandon
* Durham

## Referanser


## Eksterne lenker
* Offisiell hjemmeside
War FTP Daemon

**War FTP Daemon** eller bare **warftp** er norskutviklet FTP-serverprogramvare for Microsoft Windows. Programmet er utviklet av bergenseren Jarle ("jgaa") Aase. Programmet var den første gratis FTP server for Windows da det ble utgitt i 1996, og det første for denne plattformen som tilbydde nedlastingsratioer.
**Warftp** er fortsatt gratis («freeware») med noen restriksjoner (det kan ikke benyttes av militære eller offentlige institusjoner, med unntak av skoler/universitet).

## Eksterne lenker
* Hjemmeside
Kingston upon Thames (distrikt)

**Kingston upon Thames** (fullt navn **Royal Borough of Kingston upon Thames**) er det eldste av de kongelige distrikter i England og Wales. Det ligger i et område som tidligere tilhørte Surrey, men som nå er en del av Stor-London. 

Årsaken til at det er et kongelig distrikt er at syv angelsaksiske konger ble kronet der: Edvard den eldre (900), Athelstan (925), Edmund I (939), Edred (946, Edwy (956), Edvard Martyren (975) og Ethelred den rådville (979). 

Distriktet i sin nåværende form ble opprettet i 1965, ved at det gamle distriktet Kingston upon Thames ble slått sammen med Malden and Coombe og Surbiton.  

Distriktets vapen er tre sølv laks på blå, lignende til Mandals og Ångermanlands.

## Byer og landsbyer i distriktet

* Berrylands
* Chessington
* Coombe
* Hook
* Kingston upon Thames
* Kingston Vale
* Malden Rushett
* Motspur Park
* New Malden
* Norbiton
* Old Malden
* Surbiton
* Tolworth

## Eksterne lenker
* 
* Royal Kingston upon Thames Borough Council
Liste over steder i Storbritannia under kongelig beskyttelse

**Steder i Storbritannia under kongelig beskyttelse** er en rekke byer og distrikter som på et tidspunkt har hatt en spesiell tilknytning til monarken og derfor har fått en begunstiget status. I moderne tid har dette liten eller ingen praktisk betydning, men det gjenspeiles i en rekke stedsnavn.

## England

En del steder hvor monarken har oppholdt seg jevnlig har fått tillegget *regis* eller *royal* (hhv. latin og engelsk for *kongelig*) i navnet. 

### Regis

*Bere Regis
*Bognor Regis
*Grafton Regis
*Houghton Regis
*Lyme Regis
*Melcombe Regis
*Rowley Regis
*Wyke Regis

### Royal

*Royal Berkshire
*Royal Leamington Spa
*Royal Tunbridge Wells
*Royal Stor-Manchester

### Royal Borough

*Royal Boroughs* er distrikter som har en historisk tilknytning til monarken. 

*Royal Borough of Kensington and Chelsea (kongelig residenssted)
*Royal Borough of Kingston upon Thames (kroningssted i middelalderen)
*Royal Borough of Windsor and Maidenhead (kongelig residenssted)

### Tidligere Royal Borough

*Royal Borough of Sutton Coldfield

## Skottland

### Royal Burgh

Steder i Skottland der monarken har oppholdt seg jevnlig har ofte fått betegnelsen *Royal Burgh*, *kongelig by*. 

*Royal Burgh of Annan
*Royal Burgh of Arbroath
*Royal Burgh of Auchterarder
*Royal Burgh of Auchtermuchty
*Royal Burgh of Ayr
*Royal Burgh of Banff
*Royal Burgh of Brechin
*Royal Burgh of Burntisland
*Royal Burgh of Campbeltown
*Royal Burgh of Carnoustie
*Royal Burgh of Crail
*Royal Burgh of Cromarty
*Royal Burgh of Cullen
*Royal Burgh of Culross
*Royal Burgh of Cupar
*Royal Burgh of Dingwall
*Royal Burgh of Dornoch
*Royal Burgh of Dumbarton
*Royal Burgh of Dumfries
*Royal Burgh of Dunbar
*Royal Burgh of Dundee
*Royal Burgh of Dunfermline
*Royal Burgh of Elgin
*Royal Burgh of Earlsferry
*Royal Burgh of Falkland
*Royal Burgh of Forfar
*Royal Burgh of Forres
*Royal Burgh of Haddington
*Royal Burgh of Inveraray
*Royal Burgh of Inverbervie
*Royal Burgh of Inverkeithing
*Royal Burgh of Inverurie
*Royal Burgh of Irvine
*Royal Burgh of Jedburgh
*Royal Burgh of Kilrenny
*Royal Burgh of Kilsyth
*Royal Burgh of Kinghorn
*Royal Burgh of Kintore
*Royal Burgh of Kirkcaldy
*Royal Burgh of Kirkcudbright
*Royal Burgh of Kirkwall
*Royal Burgh of Kirriemuir
*Royal Burgh of Ladybank
*Royal Burgh of Lanark
*Royal Burgh of Lauder
*Royal Burgh of Linlithgow
*Royal Burgh of Lochmaben
*Royal Burgh of Montrose
*Royal Burgh of New Galloway
*Royal Burgh of North Berwick
*Royal Burgh of Peebles
*Royal Burgh of Perth
*Royal Burgh of Pittenweem
*Royal Burgh of Renfrew
*Royal Burgh of Rothesay 
*Royal Burgh of Rutherglen
*Royal Burgh of St Andrews
*Royal Burgh of Sanquhar
*Royal Burgh of Selkirk
*Royal Burgh of Stranraer
*Royal Burgh of Tain
*Royal Burgh of Whithorn
*Royal Burgh of Wick
*Royal Burgh of Wigtown

### Tidligere Royal Burghs
*Royal Burgh of Aberdeen
*Royal Burgh of Edinburgh
*Royal Burgh of Glasgow
*Royal Burgh of Inverness
*Royal Burgh of Leith
*Royal Burgh of Roxburgh
*Royal Burgh of Stirling
The Silent Force

***The Silent Force*** er det nederlandske symfoniske rock/metalbandet Within Temptations tredje studioalbum, og ble utgitt 15. november 2004 av plateselskapet GUN Records.

Albumet ble sluppet i tre utgaver; en basisutgave uten hefte, en standardutgave med et hefte på 8 sider, og en utvidet utgave med blant annet to ekstra spor.

Bare to måneder etter at *The Silent Force* ble sluppet, hadde albumet solgt til gull i Tyskland, Nederland og Belgia. Den forrige platen, *[[Mother Earth]]* (2000), solgte også til gull i Tyskland &ndash; til og med til platina i Nederland &ndash; og holdt seg på de tyske platelistene i 30 uker.

## Sporliste
# «Intro» – 1:58
# «See Who I Am» – 4:52
# «Jillian (I'd Give My Heart)» – 4:47
# «Stand My Ground» – 4:28
# «Pale» – 4:28
# «Forsaken» – 4:54
# «Angels» – 4:00
# «Memories» – 3:51
# «Aquarius» – 4:47
# «It's the Fear» – 4:07
# «Somewhere» – 4:14
### Ekstraspor
# «A Dangerous Mind» – 4:17
# «The Swan Song» – 3:58

## Eksterne lenker
*
Sikkerhetsklarering

**Sikkerhetsklarering** er i mange land en prosedyre som kreves for at en person skal kunne ha tilgang til gradert informasjon, i Norge informasjon som er gradert etter sikkerhetsloven. Sikkerhetsklarering blir bare vurdert hvis vedkommende har tjenstlige behov for å ha tilgang til dette.

## Danmark
I Danmark foretas personundersøkelser og sikkerhetsklareringer av Politiets Efterretningstjeneste (PET).

Dersom en sivil virksomhet har anmodet om sikkerhetsklarering for medarbeidere, får virksomheten selv resultatet av PET, og det er opp til virksomheten selv å vurdere resultatet og avgjøre om personen kan gis sikkerhetsklarering.

I 2011 ble det gjennomført sikkerhetssjekk med henblikk på sikkerhetsklarering for  personer i Danmark.

## Norge
**Klareringsprosessen består av tre steg:**
# Personen fyller ut en personopplysningsblankett og arbeidsgiver sender denne til klareringsmyndigheten
# Klareringsmyndigheten gjennomfører personkontroll gjennom egne undersøkelser, og ut fra en sentral registeravlesning som leveres på anmodning fra Nasjonal sikkerhetsmyndighet.
# På bakgrunn av personopplysningsblanketten og personkontrollen vurderer klareringsmyndigheten om klarering skal gis eller avslås.

Hvis klareringen blir utstedt, må vedkommende gjennomgå en autorisasjonssamtale med avdelingen som ber om klareringen. I samtalen gjennomgår avdelingens leder eller sikkerhetsansvarlige personopplysningsblanketten, og eventuelle merknader eller uklarheter blir klarlagt.

For at en person skal ha tilgang til informasjon eller installasjoner som er beskyttede, må vedkommende inneha både klarering og autorisasjon.

En sikkerhetsklarering er normalt gyldig i 5 år fra den datoen den blir utstedt.

Dersom en person blir nektet klarering eller fratatt klarering av klareringsmyndigheten har personen innsynsrett og klageadgang. 

### Klareringsmyndigheter

* Forsvarets sikkerhetsavdeling (FSA: Behandler anmodninger om sikkerhetsklarering i forsvarssektoren.
* Sivil klareringsmyndighet (SKM): Behandler anmodninger om sikkerhetsklarering i øvrige sektorer.

* Politiets sikkerhetstjeneste
* Etterretningstjenesten
* Domstolene 
* Stortinget 
* Statsministerens kontor 
* Nasjonal sikkerhetsmyndighet

### Klareringsnivåer

I Norge er det tre klareringsnivåer: 

For tilgang til informasjon gradert «begrenset» kreves ingen sikkerhetsklarering, kun gjennomført autorisasjonssamtale.

I sikkerhetsloven som trådte i kraft 1. januar 2019 er det kommet en ny og forenklet, klareringstype. Denne kalles adgangsklarering og skal ifølge sikkerhetsloven benyttes for personell som gis adgang til objekter eller infrastruktur av betydning for vitale nasjonale interesser.

### Opplysningsplikt
Den som er sikkerhetsklarert plikter å holde autorisasjonsansvarlig orientert om forhold som kan ha betydning for sin sikkerhetsmessige skikkethet. Dette blir omtalt som opplysningsplikt.

Dette gjelder blant annet endringer i informasjonen man har oppgitt i personopplysningsblanketten, som inngåelse av nytt ekteskap, samboerskap, eller endret helsetilstand. Opplysningsplikten gjelder fra den klarerte har signert personopplysningsblanketten.

## Referanser
Jürgen Klinsmann

**Jürgen Klinsmann** (født 30. juli 1964) er tysk fotballtrener og tidligere fotballspiller som har vært trener for ,
Bayern München, , Hertha og .

Hans sønn Jonathan Klinsmann er også fotballspiller.

## Klubbkarriere
Klinsmann begynte å spille fotball åtte år gammel. I begynnelsen spilte han på alle plasser, også som målvakt. Han begynte å spille profesjonelt da han var 17 år gammel, i Stuttgarter Kickers, som spilte i andre divisjon. I 1984 gikk han til VfB Stuttgart i første divisjon.

I tillegg til spill for VfB Stuttgart og Bayern München i Tyskland, spilte Klinsmann i mange europeiske land &ndash; for AS Monaco i Frankrike, Internazionale og Sampdoria i Italia og to ganger for Tottenham Hotspur i England. Klinsmann bestemte seg for å legge opp mens han spilte for Tottenham Hotspur sommeren 1998 etter VM.

## Landslagskarriere
Klinsmann hadde en innholdsrik landslagskarriere. Han debuterte for  i 1987. Han spilte i Sommer-OL 1988, der Tyskland tok bronse. Han spilte i europamesterskapene i 1992, da Tyskland kom til finalen. Klinsmann ble også kåret til turneringens beste spiller i 1996, da Tyskland ble europamestre. Han deltok også i tre verdensmesterskap som spiller, i 1990 (da Tyskland ble verdensmestre), 1994 og 1998. Han avsluttet landslagskarrieren etter VM 1998.

## Trenerkarriere
### Tyskland
Den 26. juli 2004 skrev Jürgen Klinsmann under en 2-årskontrakt som Tysklands nye landslagstrener etter Rudi Völler som trakk seg etter Tyskland ikke kom videre fra gruppespillet i EM 2004.  Tyskland skulle arrangere VM i 2006 og var direkte kvalifisert som vertsnasjon.  Klinsmann byttet ut flere eldre spiller og tok heller med unge spillere til VM som Bastian Schweinsteiger (21 år), Per Mertesacker (21 år) og Lukas Podolski (21 år).  Tyskland tapte semifinalen 0-2 mot , men vant bronsefinalen 3-1 over .  Tyskland ble det mestskårende laget med 14 mål i turneringen.  Klinsmann forlenget ikke kontrakten etter mesterskapet og hans assistent, Joachim Löw overtok.

### Bayern München
Klinsmann overtok etter Ottmar Hitzfeld som trener for Bayern München sommeren 2008.  Bayern tapte 1-5 sammenlagt mot Barcelona i kvartfinalen i Champions League.  27. april 2009 da det gjenstod fem kamper av Bundesliga-sesongen fikk han sparken som trener.  Bayern lå da på tredjeplass i ligaen.

### USA
29. juli 2011 ble han ansatt som trener for .  USA tapte fire av sine seks første kamper under hans ledelse.  USA vant CONCACAF Gold Cup i 2013 med 1-0 over Panama i finalen.  Laget vant sin kvalifiseringsgruppe til VM 2014 med sju seire, én uavgjort og to tap.

12. desember 2013 forlenget han sin kontrakt med landslaget til 2018, men 21. november 2016 kom beskjeden om at hans tid som landslagstrener var over.

### Sør-Korea
Fra 2023 til 2024 var Klinsmann landslagstrener for .

## Referanser


## Eksterne lenker
* 
* 
* 
* 
*
Gordon Banks

**Gordon Banks** (født 30. desember 1937 i Sheffield, død 12. februar 2019 i Stoke-on-Trent) var en britisk målvakt i fotball. Han spilte en sentral rolle på s vinnerlag i VM i fotball i 1966. Banks' ferdigheter ga ham klengenavnet «Banks Of England» (et ordspill på «Bank of England»).

I sesongen 1979 til 1980 var han manager for Telford United FC.

Han ble utnevnt til offiser av Order of the British Empire i 1972, noen måneder før han mistet synet på det ene øyet i en trafikkulykke.

## Referanser


## Eksterne lenker
* 
* 
* 
*
TV (andre betydninger)

**TV** kan referere til
*Fjernsyn &ndash; fra *televisjon*
*teravolt &ndash; en SI-enhet for elektrisk potensial lik 1012 volt
*Tuvalu (ISO 3166-1 alpha-2-kode)
*Virgin Express (IATA-kode)
*Transvestitt
*Tuvalus landskodetoppnivådomene (**[[.tv]]**)
*TeamViewer
Heikki Holmås

**Heikki Eidsvoll Holmås** (født 1972) er en norsk politiker (SV) og tidligere stortingsrepresentant.

Han satt som fast stortingsrepresentant fra Oslo mellom 2001 og 2017. Holmås var utviklingsminister i Jens Stoltenbergs 2. regjering fra 23. mars 2012 til 16. oktober 2013. Han var elev ved Bergen katedralskole 1988–1991. Heikki Holmås har sosialøkonomi grunnfag fra Universitetet i Oslo og påbygging med siviløkonom-studium fra Norges handelshøyskole. I 2017 ble Holmås valgt til styreleder for Frivillighet Norge.

Han ble vararepresentant på Stortinget i 1997 og fast representant fra 2001. Han har tidligere skrevet fast i Mannspanelet i damebladet *[[Kamille]]*, i *[[Klassekampen]]s* Kron og Mynt-spalte og har også bidratt med artikkelen «Vanskelige klimakvoter» i boken *Kan hende det gjelder å redde vår jord – Om venstresiden og klimapolitikken* utgitt i 2009 på Forlaget Manifest.

Holmås er sønn av bibliotekar/forfatter Stig Holmås og ingeniør/tekstilarbeider Ingebjørg Monsen.

## Utdanning
* 1. avdeling jus, Universitetet i Bergen 1996
* Siviløkonomstudier ved Norges handelshøyskole fra 1999
* Sosialøkonomi grunnfag, Universitetet i Oslo 1999
* Kurs ved Forsvarets høyskole
* Studier i Energy Management ved Handelshøyskolen BI

## Tillitsverv
* Nestleder Hordaland Gymnasiastutvalg 1990–1991
* Medlem Sentralstyret i Norges Gymnasiastsamband 1991–1992
* Nestleder og seinere leder i Bergen Sosialistisk Ungdom (SU) med plass i styret i Bergen SV 1992–1993
* Leder Spillforeningen Regncon 1992–1993
* Leder Tillitsmannsordningen i Forsvaret ved VSD 1993–1994
* Medlem Sekretariatet Landsutvalget for tillitsvalgte i Forsvaret 1994–1995
* Medlem av Rådet i Skutevikens Buekorps 1994
* Vinner av beste fanebærer på buekorpsenes dag i 1994 for Skutevikens Buekorps
* Leder av Hordaland SU med plass i fylkesstyret i Hordaland SV 1995–1996
* Leder i SU med plass i sentralstyre og stortingsgruppe i SV 1996–1999
* Medlem av Ungdommens demokratiforum 1999–2001
* Medlem Kringkastingsrådet 1998–2001
* Medlem av Mannspanelet 2007–2008
* Leder Oslo SV 2008–2010
* Medlem Stortingets Burma-nettverk 2010–12
* Styreleder i Frivillighet Norge 2017– (nåværende)

## Yrkeserfaring
* 1999: Sommerjobb, søppeltømmer/bossmann i Bergen Interkommunale Renovasjonsselskap
* 2000–2001: Deltid, journalist i TV 2 interaktiv 2000-2001
* 2001: Bartender på utestedet Mono i Oslo
* 2018-: Head of Wind Power, Multiconsult
Holmås var innvalgt som medlem av Bergen bystyre i perioden 1995–1998 og var medlem av komité for byutvikling. Han ble gjenvalgt som vararepresentant i perioden 1999–2001.

## Stortingskomitéer
* 2013–2017 medlem av Energi- og miljøkomitéen
* 2009–2013 leder av Kommunal- og forvaltningskomitéen
* 2005–2009 medlem av Finanskomitéen
* 2001–2005 medlem av Kommunalkomitéen

## Referanser


## Eksterne lenker
* 
* 
* 
* Heikkis blogg
*Om norsk klimaomstilling – lydopptak ved Bergen Offentlige Bibliotek 18. august 2021
Astwood

**Astwood** er en landsby og verdslig sogn i distriktet (*borough*) Milton Keyne (siden 1995) i Buckinghamshire, England. Det er lokalisert ved grensen av Bedfordshire, omtrentlig 9,7 km øst for Newport Pagnell og 11 km vest for Bedford. I henhold til folketellingen i 2011 bodde det 365 innbyggere i landsbyen.

Navnet er av angelsaksisk opprinnelse, og betyr «østlig skog». 

Sognekirken, som er viet sankt Peter, er betraktet som en av landets vakreste. Husene i landsbyen har stråtak, noe som gir landsbyen et svært idyllisk preg.

## Referanser


## Eksterne lenker
* 
* Astwood i *[[Domesday Book]]*
Woburn Sands

**Woburn Sands** er en landsby og et verdslig sogn i det seremonielle grevskapet Buckinghamshire i England. Siden 1995 har den vært en del av distriktet Milton Keynes. Den ligger øst for byen Milton Keynes, nær den romerske veien Watling Street. 

I henhold til folketellingen i 2011 bor det 2 916 innbyggere her.

## Historie
Det eldste beviset på bosetning i dette området er en bygdeborg fra jernalderen, datert til rundt 500 f.Kr., som er kalt for Danesborough-leiren. Den er lokalisert sørvest for dagens landsby. 

Landsbyens opprinnelige navn var Hogsty End, et av Wavendons fire «Ends»; sammen med Church End, Cross End og Lower End, men ved viktoriansk tid hadde dette ikke særlige billedskjønne stedsnavnet blitt upopulært, og Woburn Sands tok over som et akseptabelt navn. Den eldste referansen til det gamle navnet er fra 1500-tallet. Navnet Woburn går igjen i Woburn i Bedfordshire, som ligger kort vei unna. Woburn Abbey, et gammel kloster som senere ble omgjort til herregård, ligger rett utenfor Woburn Sands, i et område som tilhører Woburn i Bedfordshire. Grensen mellom de to grevskapene går gjennom Woburn Sands, slik at en liten del av landsbyen formelt tilhører Bedfordshire.

## Referanser


## Eksterne lenker
* 
* The Woburn Sands Collection
Newport Pagnell

**Newport Pagnell** er en by i Buckinghamshire, England. Den tilhører den enhetlige myndigheten Milton Keynes, og ligger nord for byen Milton Keynes. Den er adskilt av motorveien M1fra selve Milton Keynes, skjønt deler noe av det samme urbane området. Befolkningen utgjør 15 118 innbyggere i 2011.

Byen nevnes i *[[Domesday Book]]* (1086) som *Neuport*, som er angelsaksisk for «ny markedsby». Den ble grunnlagt på nytt av normannerne, og var dermed en ny by i 1086. Det andre leddet i navnet ble lagt til da familien Pagnell (Paynel) tok over et gods i byen.

På et tidspunkt var Newport Pagnell en av de største byene i Buckinghamshire. Pagnell-familiens slott lå der Castle Street ligger i dag. Det er ingen synlige spor etter slottet. Byen hadde tidligere to sykehus, og det ble holdt seks festivaler i løpet av året. Før grunnleggelsen av Milton Keynes på 1960-tallet hadde dens posisjon i grevskapet dalt i lang tid, og med den nye byens vekst er den ikke lenger mer enn en forstad. De to byene har nå vokst så mye sammen at det er vanskelig å se hvor den ene slutter og den andre begynner.

Landsbyene Broughton og Caldecote hører til Newport Pagnells kirkesogn, som er viet til apostlene Peter og Paulus.

## Referanser


## Eksterne lenker
* 
* Uoffisielt nettsted for Newport Pagnell  med historiske fotografier, bilder av byens karneval og forum for lokale.
* Newport Pagnell Town Council
Caldecote

**Caldecote**, et gammelengelsk stedsnavn som betyr *kald hytte*, kan vise til:

*Caldecote, Cambridgeshire
*Caldecote, Hertfordshire
*Caldecote, Milton Keynes
*Caldecote, Warwickshire
Bow Brickhill

**Bow Brickhill** er en landsby og verdslig sogn i Buckinghamshire, England. Administrativt er den en del av distriktet (borough) Milton Keynes, og den ligger rett sørøst for byen Milton Keynes. I henhold til folketellingen av 2011 bor det 562 innbyggere i landsbyen.

Navnet er en blanding av brytonisk *breg* og angelsaksisk *hyll*, som begge betyr «ås». Dette er et av flere eksempler i Storbritannia på stedsnavn som gjentar det samme på flere språk. Det første leddet kommer fra det angelsaksiske mannsnavnet *Bolla*. Navnet er passende, ettersom mye av bebyggelsen ligger i en bratt åsside. Av de ulike gjengivelsene av navnene på landsbyen i de historiske nedtegnelsene er *Brichelle* (1000-tallet); *Brichull* (1100-tallet); *Bolle Brichulle*, *Bellebrikhulle* (1200-tallet); *Bolbrykhull* og Bolbryghyll (1400-tallet, 1418).

Landsbykirken står utenfor selve landsbyen. Den er skjult i landskapet, og kan ikke sees før man står inne på kirkegården. Denne beliggenheten er typisk for steder hvor det har vært en sterk keltisk innflytelse, noe også stedsnavnet understreker at området har hatt. Kirken sto ubrukt siden lenge før borgerkrigen, og i 1757 ble den gamle kirken revet og en ny bygget på samme sted. Den er viet til alle helgener (*All Saints*). 

Hymnemelodien «Bow Brickhill» av Sydney Nicholson ble skrevet som en hyllest til kirken etter at Nicholson besøkte den sammen med koret fra Westminster Abbey i 1923. 

## Referanser


## Eksterne lenker
*
Birgit Sunnaas

**Birgit Sunnaas** (født **Birgit Francke**, 31. desember 1914 i Söderköping, død 26. juli 1992) grunnla Sunnaas sykehus i 1954 sammen med sin ektemann, Rolf Sunnaas. Rolf og Birgit møttes i Sverige under krigen, hvor begge var engasjert i motstandsbevegelsen.

Hun ble i 1971 utnevnt til ridder av 1. klasse av St. Olavs Orden og mottok St. Hallvard-medaljen i 1980.

## Referanser
Rolf Sunnaas

**Rolf Egil Sunnaas** (født 10. november 1916 i Oslo, død 8. januar 1979) var en norsk helseleder. Han grunnla Sunnaas sykehus sammen med kona Birgit Sunnaas i 1954.

Under andre verdenskrig var han aktiv i motstandsbevegelsen, og måtte flykte til Sverige i 1943. Her arbeidet han med å organisere matforsyninger, blant annet under tilbaketrekkingen fra Finnmark.

Han var ridder av St. Olavs Orden, og vant Peer Gynt-statuetten i 1977.

## Referanser
Koksijde

**Koksijde** er en kommune i den belgiske provinsen Vest-Flandern. Kommunen består av byen Koksijde og byene Oostduinkerke, St-Idesbald og Wulpen. Marc Vandenbussche har vært ordfører i Koksijde siden 2000.

## Referanser


## Eksterne lenker
*
Folketingsvalget 2005

**[[Valg|Folketingsvalget]] i [[Danmark]] [[2005]]** ble avholdt tirsdag 8. februar 2005, og som ventet gikk den sittende statsministeren, Anders Fogh Rasmussen, av med seieren.

Valgdeltakelsen var 84,4 %.

## Resultat

## Referanser


## Se også
* Danmarks politikk

## Eksterne lenker
* Politiken.dk sin dekning av valget
Caldecote (Milton Keynes)

**Caldecote** er en liten landsby i Buckinghamshire, England. Den har tradisjonelt vært knyttet til byen Newport Pagnell, og ligger fortsatt i byens kirkesogn. Administrativt er den en del av Milton Keynes.

Stedsnavnet finnes flere steder i England. Det er av angelsaksisk opprinnelige, og betyr *kald hytte* (jfr. *cold cottage*). Dette er en referanse til et hvilested for fattige reisende langs landeveien, i dette tilfellet den romerske veien Watling Street som går rett gjennom landsbyen. Et nytt boligområde i Milton Keynes har samme navn med litt annen skrivemåte, Caldecotte. 

## Referanser
AEG

**AEG** er en forkortelse for:

* Allgemeine Elektricitäts-Gesellschaft – tysk industrifirma. Også i sammensetninger som **AEG-Telefunken**.
* AEG Powertools et tysk selskap som produserer elektroverktøy.
* Arctic Equestrian Games – Hestearrangement
* Allgemeines Eisenbahngesetz – den allmenne tyske jernbaneloven.
* Automatic electric gun, elektrisk airsoft

## Se også
* AIG
Afis

**AFIS** kan sikte til:
* Aerodrome Flight Information Service unit (**AFIS-enhet**) – enhet som yter flygeinformasjons- og alarmtjeneste på flyplasser med relativt liten trafikk.
* Automatic Fingerprint Identification System (**AFIS**)
ATC

**ATC** kan sikte til:

* Flygekontrolltjeneste, *Air Traffic Control*
* Flygeleder, *Air Traffic Controller*
* Automatic Train Control &ndash; automatisk styresystem for tog.
* ATC-klassifikasjon av legemidler, *Anatomical Therapeutic Chemical Classification*
* Ano-Tech Computers &ndash; et av Norges eldste dataselskap
MB

**MB**, **Mb** og **mb** kan referere til
*millibar (**mb**) &ndash; en enhet for trykk lik en hektopascal
*megabit (**Mb**) &ndash; 1&nbsp;048&nbsp;576 (220) bit eller 1&nbsp;000&nbsp;000 bit
*megabyte (**MB**) &ndash; 1&nbsp;048&nbsp;576 (220) byte eller 1&nbsp;000&nbsp;000 byte
*Mercedes-Benz Geländewagen (**MB**) – en militær forkortelse for hærens feltvogn
Liste over berømte hunder

Denne artikkelen er en liste. Referanser skal da finnes i de lenkede artiklene.
## Hunder fra virkeligheten
* «Balto» ledet Gunnar Kaasens hundespann under den siste etappen av serumløpet til Nome.
* «Barry» var en redningshund av rasen sankt bernhardshund som ble berømt for sine redningsbragder i Sveits på begynnelsen av 1800-tallet.
* «Blondie» var Adolf Hitlers yndlingshund.
* «Gourmand» var Christian VIIs følgesvenn. 
* «Laika» var en russisk hund som ble første hund i verdensrommet (Sputnik 2).
* «Nigger» var No. 617 Squadrons maskot.
* «Sersjant Stubby» var en pitbull-lignende hund som ble den mest dekorerte hund i første verdenskrig.
* Skipshunden «Bamse», maskot for den norske marinen i Storbritannia under andre verdenskrig.
* «Togo» ledet Leonhard Seppalas hundespann under den lengste etappen av serumløpet til Nome.

## Hunder fra film og TV
* «Beethoven» var en langhåret sankt bernhardshund som ble mektig populær.
* «Båtsman», fra den svenske TV-serien «Vi på Saltkråkan»
* «Lassie» var en langhåret collie og ble svært populær.
* «Rin Tin Tin»

## Hunder fra serier og tegnefilmer
* Bolivar
* 101 Dalmatinere
* Lady og Landstrykeren
* «Pluto»
* Rattata
Inga Marte Thorkildsen

**Inga Marte Thorkildsen** (født 2. juli 1976 i Oslo) er en norsk politiker (SV).

Hun representerte Vestfold på Stortinget 2001–2013 og var barne-, familie-, likestillings- og inkluderingsminister i Jens Stoltenbergs andre regjering 2012–2013. Hun var nestleder i SV fra 2012 til 2015.

Fra 2015 til 2021 var hun medlem av Oslo byråd, først som byråd for eldre, helse og sosiale tjenester, og fra 2017 som byråd for oppvekst og kunnskap.

I 2023 ble hun ansatt som rådgiver i Stine Sofies Stiftelse.

## Bakgrunn
Thorkildsen er oppvokst i Stokke utenfor Tønsberg og er cand.mag., med mellomfag i henholdsvis religionshistorie og statsvitenskap, semesteremne Midtøsten- og Nord-Afrika-kunnskap 1996–2000. Hun har arbeidet som frilansjournalist for *[[Tønsbergs Blad]]* 1993–1997, for Kelly Vikarbyrå 1997–1998 og som kundebehandler ved Fjellinjen A/S 1998–2000. Hun var en av to lederkandidater til Sosialistisk Ungdom foran landsmøtet i 1999, men tapte kampvoteringen mot sentralstyremedlem Kari-Anne Moe.

Hun er datter av tidligere leder av Nei til EU Heming Olaussen (1949–) og barnehagestyrer/virksomhetsleder Lindis Thorkildsen (1955–). Thorkildsen er gift med politisk rådgiver i SV Lars Kolltveit.

I perioden 2005–2009 satt hun i Stortingets energi- og miljøkomité og var saksordfører for det såkalte klimaforliket. Her ledet hun forhandlingene på vegne av regjeringspartiene.

## Verv og medlemskap
Thorkildsen var fylkessekretær i Vestfold SU fra 1994 til 1996. I samme periode var hun også fylkessekretær i Vestfold SV. Hun var medlem av SUs sentralstyre fra 1996 til 1999. Hun ble kvinnepolitisk leder i SV i 2000. Hun var nestleder i SV fra 2012 til 2015.

## Stortingskomitéer
* 2009–2013 medlem i Finanskomiteen
* 2005–2009 medlem i Helse- og omsorgskomiteen
* 2001–2005 medlem i Justiskomiteen
* 2001–2005 varamedlem i Valgkomiteen

## Utmerkelser
* 2018: Krisesentersekretariatets rettighetspris

## Utgivelser
* Thorkildsen, Inga Marte: Du ser det ikke før du tror det: *Et kampskrift for barns rettigheter, Vigemostad Bjørke, 2015.*
* Thorkildsen, Inga Marte: EUs likestillingspolitikk: *Med mannen som norm, Mennenes Europa – Døren lukket for kvinner*, Nei til EU Oslo 2001 (skriftseriehefte).
* Gustavsen, Finn og Thorkildsen, Inga Marte: *Fett, fuck og forsider, Markedets vidunderlige verden*, John Grieg 1998.
* Thorkildsen, Inga Marte: *MAKT - lesestykker for framtida*, Hundreårsmarkeringen Norge 2005 AS Oslo 2005.

## Referanser


## Eksterne lenker
* 
* 
* 
* 
* Sosialistisk Venstreparti – Biografi
Jordskjelvet i Messina 1908

**Jordskjelvet i Messina** skjedde klokken 5:21 om morgenen den 28. desember 1908. Skjelvet hadde en styrke på 11 på Mercallis skala, som tilsvarer 8,1 på Richters skala. Ettersom skjelvets episentrum lå ute i Messinastredet ble skjelvet etterfulgt av en ødeleggende tsunami. Ca. 90% av Messinas bygningsmasse ble ødelagt. Ødeleggelsene i Reggio di Calabria og Palmi straks over Messinastredet ca. 6 km unna var også svært omfattende. På grunn av ødelagte telegraflinjer tok det over et døgn før de overlevende fikk hjelp, så mange døde av blodtap eller frøs i hjel. Også politiet og hæren var så godt som utryddet. Messinas befolkning var på den tiden ca. 130&nbsp;000, av dem døde nærmere 70&nbsp;000. Av Reggio di Calabrias befolkning på 45&nbsp;000 døde ca. 15&nbsp;000. I tillegg ble mange mindre byer og landsbyer på begge sider av Messinastredet sterkt skadet, så man regner med at så mange som totalt 150&nbsp;000-200&nbsp;000 mennesker kan ha omkommet i katastrofen. Flere uker med kraftige  etterskjelv fulgte, og ødela alt som var igjen å ødelegge mange steder, «til det ikke var annet igjen å ødelegge enn de overlevendes psyke» som en kilde beskrev det. 

For å varsle Roma ble det sendt et skip fra Messina nordover langs Calabria-kysten. Overalt observerte sjøfolkene branner og folk som signaliserte etter hjelp på strendene. Skipet fortsatte nordover uten å stoppe, til det kom til landsbyen *Nicòtera Marina*  som ikke syntes å være skadet av jordskjelvet, og telegraferte derfra. Samtidig sendte prefekten i Reggio di Calabria en rytter langs den joniske kysten for å finne et sted han kunne telegrafere fra. Han red i nesten 10 timer før han fant en telegrafstasjon som virket. Blant de første som ankom katastrofeområdet var skip fra den russiske flåten, som hadde øvelse i Det joniske hav. Sjøfolkene var velutstyrt og godt organisert, og spredte seg gruppevis rundt i Messina. De arbeidet utrettelig med fare for egne liv og bidro sterkt til å redde mange mennesker som var fanget i ruinene. Også italienske, engelske og tyske skip ankom stedet, og etter hvert franske og amerikanske, men russerne var bedre organisert og skilte seg ut i redningsarbeidet. Det ble i ettertid reist et monument i Messina til ære for de russiske sjøfolkene. 

Noe av årsaken til at skjelvet var så ødeleggende i Messina var at bygningsmassen ikke var konstruert for å tåle den store seismiske aktivitet i området.  Karakteristisk i så måte var at mange antikke bygninger – som var mer solid konstruert – var uskadde etter katastrofen. Den samme seismiske aktivitet er i dag hovedargumentet for motstanderne mot den planlagte hengebro over Messinastredet, en bro som vil bli verdens lengste i sitt slag, med et brospenn på 3300 m.

## Se også
* Liste over jordskjelv

## Eksterne lenker
*
Halifax

**Halifax** kan vise til:

Den opprinnelige byen med navnet, Halifax i West Yorkshire, England

## Steder som er oppkalt etter Halifax i England

* Halifax (Nova Scotia), hovedstaden i Nova Scotia, Canada
* Halifax regionalkommune (Nova Scotia), Canada
* Halifax fylke, Nova Scotia, Canada
* Halifax (valgdistrikt), Canada
* Halifax (Georgia), Amerikas forente stater
* Halifax (Kentucky), Amerikas forente stater
* Halifax (Missouri), Amerikas forente stater
* Halifax (Pennsylvania), Amerikas forente stater
* Halifax (Vermont), Amerikas forente stater
* Halifax (Virginia), Amerikas forente stater
* Halifax County (Virginia), Amerikas forente stater
* Halifax (Nevada), gruve i Amerikas forente stater
* Halifax (Nord-Carolina), Amerikas forente stater
* Halifax Crossing (Nord-Carolina), Amerikas forente stater
* Halifax (Massachusetts), Amerikas forente stater
* Halifax Beach (Massachusetts), Amerikas forente stater
* Halifax Estates (Florida), Amerikas forente stater

## Personer

* Edward Frederick Lindley Wood, 1. jarl av Halifax (1881&ndash;1959)

## Annet

*Halifax (bank), britisk bank
*Halifax f.p., australsk TV-serie
*Handley Page Halifax, britisk bombefly fra andre verdenskrig
*Halifax Stanfield internasjonale lufthavn, Nova Scotia, Canada
*Eksplosjonen i Halifax
*HMCS «Halifax», kanadisk fregatt
**«Halifax»-klassen, kanadisk fregattklasse (sjøsatt 1992 &ndash;1996)
*Halifax Town AFC
*FC Halifax Town
Hadseløya

**Hadseløya** (nordsamisk: **) er ei øy i Hadsel kommune, Vesterålen, Nordland. Den har et areal på . På øya ligger tettstedene Melbu og Stokmarknes. Et mindre bygdesentrum er Lekang som ligger omtrent midt mellom Stokmarknes og Melbu. Høyeste punkt på Hadseløya er Lamlitinden på 656 moh. Et annet viktig fjell på Hadseløya er Storheia.

Hadseløya er knyttet til den lille Børøya med Børøybrua og videre med Hadselbrua til Langøya. Fylkesvei 82 (tidligere europavei 10) går over bruene via Stokmarknes til Melbu, og med ferge til Fiskebøl på Austvågøya. Det går også fylkesvei på yttersiden av Hadseløya mellom Stokmarknes og Melbu.

## Referanser


## Eksterne lenker
*
Gullmedalje

En **gullmedalje** er en medalje som gis til vinneren av en konkurranse, ofte en idrettskonkurranse, som de Olympiske leker, Norgesmesterskap, osv. eller for stor sportslig prestasjon over lengre tid, slik som Aftenpostens gullmedalje. Også innen forskning utdeles gullmedaljer. Nobelprisvinnere er blant dem som mottar en gullmedalje, og H.M. Kongens gullmedalje tildeles fremragende, yngre forskere.

I sportskonkurranser tildeles gjerne vinnere av andre- og tredjeplass henholdsvis en sølvmedalje og en bronsemedalje. I de første olympiske leker var derimot sølvmedaljen for førsteplass og bronsemedaljen for andreplass.

Gullmedalje kan også utdeles som sekundærpris. Dette gjelder spesielt i sammenheng med ærespriser hvor de nominerte som ikke fikk æresprisen gjerne mottar en gullmedalje.
Børs og katedral

«**Børs og katedral**» er et uttrykk eller motsetningspar som brukes om virksomheter hvor det kombinerte målet er å skape profitt samtidig som man ivaretar andre verdier og idealer. Det er ofte brukt i forbindelse med pressen og forlagsbransjen hvor idealet er å ivareta de skjønne kunster eller andre høye idealer, mens man samtidig har målet om å lage et salgbart produkt.

Blant de første som brukte uttrykket på norsk var forfatteren Johan Bojer i 1931, og forleggeren Harald Grieg i 1950. Begge brukte det i festtaler til Gyldendal Norsk Forlag; og begge henførte sitatet til Thomas Carlyle. 

Før uttrykket var kjent på norsk, holdt sammenstillingen av «børs og katedral» på å bli realisert i Oslo ved forrige århundreskifte, da Børs- og handelskomiteen i Kristiania i 1898 foreslo å rive basarene ved Oslo domkirke og bygge en ny børsbygning på tomten. Arkitekt Herman Major Backer fremla i 1901 tegninger til en børsbygning i nyrenessanse-stil..

## Referanser
Bradwell (Milton Keynes)

**Bradwell** er en landsby i Buckinghamshire, England. Den har blitt fullstendig omsluttet av Milton Keynes, og fungerer i praksis som en bydel. Det er også navnet til nybyen Milton Keynes plankvadratkart («grid-square») som omfatter den gamle landsbyen. Det er også navnet på et verdslig sogn som siden 1967 er en del av Milton Keynes. I praksis fungerer Bradwell som en bydel i Milton Keynes som den er helt omsluttet av. Landsbyen ligger tilstøtende til Bradwell Abbey, et tidligere nonnekloster tilhørende benediktinerordenen. Det ble grunnlagt i 1155 og oppløst en gang rundt 1540. Klosteret og dets umiddelbare omgivelser har alltid vært et adskilt sogn.

Navnet Bradwell er av angelsaksisk opprinnelse, og betyr *bred kilde*. Landsbyen er omtalt i *[[Domesday Book]]* (1086) som *Bradewelle*. 

Det er et vandrerhjem eller hospits for ungdom drevet av YHA i landsbyen.

## Kirken
Sognekirken i Bradwell, *Church of St Lawrence*, er datert til 1200-tallet. Den har i sitt klokketårn to av de eldste kirkeklokkene i landet, datert til rundt 1300. Kirken er dedikert til *St Lawrence*, som er det engelske navnet for helgenen Laurentius av Roma og som ble martyr etter å ha blitt brent på en stake. Det er et alterdekke i koret med flammer på for å avbilde hvordan helgenen døde.

Kirken var knyttet til kirken til klosteret. Når det var en pilegrimsreise for syke som søkte helse prosesserte munkene til denne kirken og deretter til en meget gammel kirke i Stanton Low i nærheten av Stantonbury.

## Referanser


## Eksterne lenker
*Bradwell Abbey and City Discovery Centre (tilstøtende til Bradwell Abbey (sogn)
*«Parishes : Bradwell», *Victoria History of the Counties of England, A History of the County of Buckingham: Volume 4* (1927), s.&nbsp;283–288.
Storsjøen (Odalen)

**Storsjøen** er en innsjø i Innlandet som tilhører Glommavassdraget. Sjøen er delt mellom kommunene Sør-Odal og Nord-Odal med omtrent hver sin halvpart. De fleste av innbyggerne i Nord-Odal bor i jordbruksområdene rundt Storsjøen. Innsjøen er Nord-Odals mest kjente landskapstrekk.

Storsjøen er forbundet med Glåma gjennom Oppstadåa. Normalt renner vannet fra Storsjøen til Glåma, men når det er flom i Glåma, snur strømmen og vann renner inn i Storsjøen. Store mengder silt og finsand følger med flomvannet og har bygd opp et 5 kilometer langt delta der Oppstadåa renner ut av innsjøen.

Innsjøen er et reisemål for tyske campingturister.

## Geologi
Berggrunnen nord for Storsjøen domineres av *Odalsgranitten* som ble dannet i prekambriumtiden og tilhører det transskandinaviske intrusivbeltet (TIB).

## Båtliv
Før vegnettet rundt Storsjøen ble utbygd, var Storsjøen en viktig ferdselsveg mellom Nord-Odal og Skarnes. I begynnelsen av forrige århundre var det to båter som fraktet personer og varer: «Odølingen» og MS «Storsjø».

Det er mulig å dra med fritidsbåt fra Storsjøen til Glåma og videre opp til Kongsvinger kraftverk og ned til Funnefoss kraftverk. Dersom det var sluser i demningen ved Funnefoss kunne båtene dra uhindret gjennom Svanfoss sluser til Mjøsa og Lillehammer. Med sluser ved Bingsfoss og Rånåsfoss ville båtene kunne dra til Øyeren og Trøgstad.

Det er om lag 500 fritidsbåter på de 4 bryggene som båtforeningene Sand Båtfoening, Mo Båtforening, Austvatn Båtforening og Sør-Odal Båtforening har. I tillegg anslagsvis 100 mindre private bryggeanlegg.

Storsjøen er en grunn sjø, tildels kun 2-3 meter i dybde. Dette gjør at de store fritidsbåtene uteblir.

## Øyer

Det er en rekke øyer, holmer og skjær i Storsjøen:

* Øyen (ca. 2 523 114 m²) er Storsjøens største øy og er bebodd.
* Engene (ca. 741 692 m²) er ei langstrakt øy med et rikt dyre- og planteliv, flere hytter og mye båtliv om sommeren.
* Rovøya (81 112 m²)
* Engelholmen (37 216 m²)
* Ramsholmen (27 803 m²)
* Jordfetta (22 400 m²) er ei øy i Songnessjøen som tidligere ble brukt som slåtteng til gardsbruket Nordstunn på Vestby i Oppstad. 4. september 1909 ble den solgt fra garden.
* Svartholmen (20 147 m²)
* Ørderholmen (11 276 m²)
* Svennebyholmen (6 381 m²)
* Vesle Svarten (4 564 m²) er ei lita øy som inneholder ei koie som er åpen for alle. Noen dugnadsvillige fritidsbåteiere har pussa opp koia. Øya har også flytebrygge.
* Kjellingholmen (4 195 m²)
* Viksholmen (3 985 m²)
* Grøntua i Sør-Odal (3 181 m²)
* Grøntua i Nord-Odal (2 995 m²)
* Furuholmen (2 187 m²)
* Kristiansholmen (1 271 m²)
* Bratten (1 226 m²)
* Frierholmen (617 m²) er en liten holme som fikk fastmerke i 1972.
* Fleskholmen (481 m²)
* Lomskjæret (40 m²)

## Fiske
Følgende fiskearter finnes i Storsjøen:

Storsjøen er kjent for Gjeddefestivalen på Storsjøen, som avholdes i juni hvert år.

## Referanser




## Eksterne lenker
* 
* Båtliv på Storsjøen
Paraguays politiske system

**Paraguays politiske system** består av politiske institusjoner, de politiske beslutningsprosessene og innholdet i de politiske beslutningene i Paraguay. Paraguay hadde en sterkt sentralisert og til tider diktatorisk styresett frem til 1992, da landet fikk en ny grunnlov som fordelte makten.

Paraguay er en konstitusjonell republikk der den utøvende makten ligger hos en president, som er både statsoverhode og regjeringssjef. Presidenten og visepresidenten velges på samme stemmeseddel for en periode på fem år.

Den lovgivende makten ligger hos nasjonalforsamlingen, på spansk *Congreso*, som igjen er delt inn i to grener; senatet og deputertkammeret. Senatet, *Cámara de Senadores*, har 45 medlemmer. Senatorene velges ved landsdekkende forholdstallsvalg for en periode på fem år. Deputertkammeret, *Cámara de Diputados*, har 80 medlemmer. De velges ved forholdstallsvalg i 18 flermannskretser (departementene og hovedstadsdistriktet) for en periode på fem år.

Paraguays høyesterett, *Corte Suprema de Justicia*, består av 9 medlemmer. De blir valgt av dommerrådet, *Councila de Magistrates*. 

## Se også
*Liste over Paraguays presidenter

## Litteratur
*
*
*
*
Storsjøen

**Storsjøen** kan vise til:

* Storsjøen (Odalen) – en innsjø i Sør-Odal og Nord-Odal i Innlandet
* Storsjøen (Rendalen) – en innsjø i Rendalen i Innlandet
* Storsjøen (Tolga) – en innsjø i Tolga i Innlandet

## Se også
* Storsjön – flere innsjøer i Sverige